Emotions, Feelings and Colors ! Educational games for kids in Preschool and Kindergarten | | iPhoneGlance
iPhoneGlance Education Emotions, Feelings and Colors ! Educational games for kids in Preschool and Kindergarten
iPhoneGlance Rating of Emotions is [rating=4]
Posted in Education	Tagged educational app, kids app, tribal nova Anime & Manga Renders - Gia-Gun-Girl - Baka Renders - www.BakaRenders.com - Anime Renders - Comic Renders - Game Renders
Keywords: anime gun gia girl render / anime renders / baka renders
Dimensions: 641 x 721 pixels ‘Malema sal meer swart lewens verwoes as Verwoerd’ | SAUK.co.za - Nuus.info
Só het Schussler gesê na aanleiding van die onlangse uitsprake van die EFF-leier oor die onteiening van grond sonder vergoeding.
Die EFF se mosie hieroor het in die parlement geslaag toe hy die Nasionale Vergadering oortuig het om die wysiging van Artikel 25 van die Handves vir Menseregte (die eiendomsklousule) na die grondwetlike hersieningskomitee te stuur.
Elke stuk grond in Suid-Afrika moet onteien word sonder vergoeding en dit moet in staatsbesit wees.
Malema het onder meer gesê: “Elke stuk grond in Suid-Afrika moet onteien word sonder vergoeding en dit moet in staatsbesit wees. Die staat moet die bewaarder van die grond wees.”
Schussler, van Economist.co.za, het hom daarna tot Facebook gewend en ’n mini-opskudding op die web veroorsaak. Teen Donderdag is dié inskrywing reeds 2 944 keer gedeel: “Ek het ’n verrassing vir mnr. Malema. (Swart) Afrikane besit 7,66 miljoen huise (slegs eerste huise) en wit mense besit 730 000. Die ander twee bevolkingsgroepe tesame besit so baie wooneenhede as wit mense. Indien die staat onteien sonder vergoeding, sal die staat tien keer meer huise vat van Afrikane as van wit mense.”
Hy kry dié syfers uit die Algemene Huishoudingspeiling van 2016.
In dié peiling is voorts bevind dat 22% van swart mense tweede huise besit. Minder as 10% van wit Suid-Afrikaners besit tweede huise.
Volgens dié peiling behoort 56% van die waarde van eerste huise aan Afrikane en slegs 33% aan die wit bevolkingsgroep. Byna twee maal dié waarde (van die huise van wit mense) sal met onteiening sonder vergoeding van Afrikane geneem word.”
Schussler het ook verwys na die Ingonyama-trust in KwaZulu-Natal, wat “sowat 2% van Suid-Afrika se grond besit”.
“Dié trust is tans die grootste privaat eienaar van grond in Suid-Afrika. Natuurlik is hy (koning Goodwill Zwelithini van die Zoeloes) oor onteiening sonder vergoeding bekommerd. So, wat ek probeer doen het, was om Malema en ander se aandag daarop te probeer vestig dat die huise in Suid-Afrika baie anders verdeel is en elke jaar meer en meer verdeeld word.”
Grond nie net van wit mense gevat nie
Maar is hierdie syfers belangrik? Gaan die debat nie in die eerste plek oor landbougrond nie?
Volgens Schussler tref Malema, anders as die ANC, nie ’n onderskeid tussen stedelike grond en plaasgrond nie. En definisies is bowendien gevaarlik, want wat is plaasgrond nou eintlik?
“As iemand op ’n kleinhoewe van 1 ha bly, is dit plaasgrond of nie?”
Dis nie moontlik om hierdie te doen sonder om die ekonomie baie seer te maak nie en die meerderheid van die mense wat seerkry, sal swart wees.
Onteiening gaan egter nie net oor grond nie. Indien wetgewing verander word, kan banke, pensioenfondse en selfs munisipaliteite geknou word.
Hy sê “tweederdes van pensioenfondse word tans deur swartes besit”.
“Op die oomblik is omtrent net 17% van die mense wat pensioenfondse besit wit. As jy dan die grond vat van die boere en jy maak banke seer, gaan jy ook swart mense seermaak deur hul pensioenfondse te verlaag.
Niemand het nog ooit gesê die staat gaan net wit grond vat nie.
“Dis nie moontlik om hierdie te doen sonder om die ekonomie baie seer te maak nie en die meerderheid van die mense wat seerkry, sal swart wees. Dit maak nie saak hóé jy daarna kyk nie.”
Malema het onlangs weer hoofopskrifte gehaal toe hy gesê het die grond in Suid-Afrika is deur wit mense afgeneem deur volksmoord en dat dit aan “die mense” teruggegee moet word.
Schussler sê anders as wat baie mense dink, sal grondonteiening egter nie net oor “wit grond” gaan nie. “Niemand het nog ooit gesê die staat gaan net wit grond vat nie. Daar gaan probleme daarmee wees, want jy maak dan ’n rassistiese aanmerking. Die EFF sê in sy beleidstuk op sy webwerf ‘ons gaan wit én swart grond vat’.”
Wat van die Krugerwildtuin?
Intussen het dr. David Masondo, ’n lid van die ANC se Nasionale Uitvoerende Komitee (NUK), Dinsdag op ’n seminaar oor grondhervorming gesê hy voorsien dat grond wat nie produktief aangewend word nie, onteien sal word. Dit maak nie saak of dié grond aan wit boere of swart boere behoort nie.
Volgens Schussler is die probleem met hierdie stelling dat dit baie moeilik is om te sê of grond produktief aangewend word of nie.
“As jy byvoorbeeld na ’n wildplaas gaan kyk, dan lyk dit nie produktief nie, maar die persoon gebruik dit om wild te jag en buitelanders so ver te kry om by hom te kom kuier en geld te spandeer.
Die staat het nog nie ’n behoorlike grondoudit gedoen nie en wíl dit nie doen nie, want hy weet die antwoord gaan nie wees wat hy wil hê nie.
“Baie grond lyk voorts onproduktief omdat skape een keer per jaar daarop wei, want die grond kan net soveel vee dra. Hierdie is ’n baie, baie moeilike kwessie, want die staat sit sekerlik met baie onproduktiewe grond en minstens 20% van Suid-Afrika se grond. Wil jy nou sê die Krugerwildtuin is onproduktief?”
Hy lag. “As jy na die ANC-leierskap kyk, kyk hoeveel van hulle het grond. Gwede Mantashe (minister van minerale bronne) het byvoorbeeld ’n baie lekker plaas in die Oos-Kaap. Hierdie is ’n baie emosionele ding wat nie altyd geskik is vir syfers in die openbare debat nie, maar tog daai syfers nodig het.
“Die staat het nog nie ’n behoorlike grondoudit gedoen nie en wíl dit nie doen nie, want hy weet die antwoord gaan nie wees wat hy wil hê nie.”
Dra die Hop-huise oor
Hoe moet die kwessie van grondhervorming dan benader word? Sy voorstel is dat die staat vir mense moet eiendom gee sonder om reeds bestaande eiendom weg te neem. Daar is tans, aldus Schussler, sowat 3 miljoen Hop-huise, waarvan die meeste nog in staatsbesit is. “As jy daai huise gee aan die mense wat daarin bly, verhoog jy die eienaarskap van Suid-Afrikaners.”
Hy sê huise in tradisionele gebiede kan ook deur die staat oorgedra word. “As jy so aanhou, voeg jy R2 000 miljard by die ekonomie. Indien jy tradisionele huise en Hop-huise oordra, is dit die helfte van die waarde van die bruto binnelandse produk, en daar is oor die 4,5 miljoen huise wat ek dink jy kan oordra.”
Ons het van die hoogste belastings ter wêreld.
Dit kos tans sowat R180 000 om ’n Hop-huis te bou. Dit sluit die gelykmaak van grond, elektrisiteit en ’n rioolstelsel in.
“Dit behoort die minimum prys vir ’n Hop-huis te wees. Hop-huise word reeds op Gumtree verkoop, hoewel daar nie titelaktes is nie. Hierdie dinge kan jy baie beter hanteer. Baie mense in Suid-Afrika verkeer onder wanindrukke. Hulle dink om armoede om te swaai moet jy van iemand wegvat, terwyl ons reeds in die vorm van belasting weggevat het.
“Ons het van die hoogste belastings ter wêreld. Ons het nie altyd doeltreffend daarmee gewerk nie, maar ons het darem ’n klomp huise gebou en as ons daai grond oordra aan mense, kry hulle heelwat waarde daaruit.”
Politici gee om vir mag, nie grond nie
Nog ’n syfer wat die ANC en die EFF nie buite rekening moet laat nie, is dat sowat 95% van mense wat voor die keuse gestel is of hulle grond of geld wil hê, het tot dusver die geld gevat, sê Schussler.
“Dit gaan oor die verligting van armoede. En ons het reeds baie vordering gemaak hiermee, maar hoe meer vordering ons maak, hoe harder word die stemme amper.”
Niemand verduidelik vir die gewone mens wat aangaan nie.
Ten slotte gaan dit nie regtig oor grond nie – dit gaan oor politiek en mag, meen hy.
“Dit klink goed wanneer ’n politikus sê hy soek geregtigheid, maar die statistiek skets ’n heel ander prentjie. Baie statistici wat vir groot maatskappye werk, is bang om te praat, want hul maatskappye is bang vir die teenreaksie. Op universiteitsvlak dink ek ons akademici is óf lui óf bang.
“Niemand verduidelik vir die gewone mens wat aangaan nie. Politici gee om vir hul greep op die mag.”
Sy stem is ernstig: “Die sagmoediges gaan in dié geval nie die aarde ontvang nie. Die aarde gaan van hulle weggeneem word.”
« Weereens, Zuma betaal die geld terug!
Hier kom nog groot moeilikheid – Zoeloes is boos oor swart eiendom wat na staat moet gaan »